6.pielikums

iepirkuma “Atpūtas vietas labiekārtošana 
pie Ušuru ezera” nolikumam 

(ID Nr. GNP 2026/67)

IEPIRKUMA Nr. GNP 2026/67 LĪGUMS (PROJEKTS)
par atpūtas vietas labiekārtošanu pie Ušuru ezera
Gulbenē,







   Datumu skatīt laika zīmogā
Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā, pamatojoties uz Gulbenes novada domes 2023. gada 21. decembra saistošajiem noteikumiem Nr.24 “Gulbenes novada pašvaldības nolikums”, rīkojas tās izpilddirektore Antra Sprudzāne, no vienas puses, un
_________________________, reģistrācijas numurs ____________, juridiskā adrese: __________, turpmāk – Izpildītājs, kuras vārdā, pamatojoties uz ______, rīkojas tās _______________________, no otras puses, Pasūtītājs un Izpildītājs atsevišķi vai kopā,  turpmāk – Puse vai Puses, pamatojoties uz iepirkuma “Atpūtas vietas labiekārtošana pie Ušuru ezera”, identifikācijas numurs GNP 2026/67, turpmāk – Iepirkums, rezultātiem, noslēdz šo līgumu, turpmāk – Līgums.
1. Līguma priekšmets
1.1. Izpildītājs apņemas ar saviem materiāltehniskajiem līdzekļiem un darbaspēka resursiem veikt atpūtas vietas labiekārtošanu pie Ušuru ezera, turpmāk – Darbi, saskaņā ar Līguma 1.pielikumu “Tehniskā specifikācija” un Līguma 2.pielikumu “Finanšu piedāvājums”, ievērojot Līguma noteikumus un Latvijas Republikas normatīvos aktus. 
1.2. Darbu veikšanas vieta: Gulbenes novada vidusskolas stadions, adrese: O“Apsīšu peldvieta”, Jaungulbenes pagasts, Gulbenes novads, turpmāk– Objekts.
2. Līgumcena un norēķinu kārtība
2.1. Kopējā līgumcena bez pievienotās vērtības nodokļa (turpmāk – PVN) ir __________ EUR (_______ euro ___ centi). Pievienotās vērtības nodoklis tiek piemērots un maksāts atbilstoši spēkā esošajiem normatīvajiem aktiem.
2.2. Līgumcena ietver visas izmaksas, kas saistītas ar Darbu izpildi, tai skaitā teritorijas sagatavošanu, iekārtu piegādi un uzstādīšanu, iekārtu pēcuzstādīšanas pārbaudi un sertifikāciju, kā arī garantijas remontu veikšanu garantijas termiņā. Līgumcenā ir  iekļauti arī visi Latvijas Republikā noteiktie nodokļi, nodevas un citas ar Līguma izpildi saistītās Izpildītāja izmaksas, izņemot PVN.
2.3. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.
2.4. Pasūtītājs samaksu veic 30 (trīsdesmit) dienu laikā no Darbu pieņemšanas – nodošanas akta parakstīšanas un atbilstoša rēķina saņemšanas dienas. 
2.5. Par samaksas dienu tiek uzskatīta diena, kad Pasūtītājs veicis naudas pārskaitījumu uz Izpildītāja norādīto bankas kontu.

2.6. Ja Izpildītājam saskaņā ar Līgumu ir aprēķināts līgumsods, Izpildītājs ir tiesīgs ieturēt to bezstrīda kārtībā no Izpildītājam izmaksājamās līgumcenas.

3. Darbu IZPILDES KĀRTĪBA
3.1. Darbi ir jāveic saskaņā ar Latvijas Republikas normatīvajiem aktiem, tai skaitā, Ministru kabineta 2020. gada 7. janvāra noteikumiem Nr.18 “Spēļu un rekreācijas laukumu drošības noteikumi”, Līgumu un Pasūtītāja norādījumiem, ciktāl šādi norādījumi neizmaina Līguma, spēkā esošo normatīvo aktu nosacījumus, Līguma summu, Darbu apjomus vai Darbu izpildes termiņus. 
3.2. Izpildot Darbus, Izpildītājam ir jāievēro visas Latvijas Republikā spēkā esošajos normatīvajos aktos noteiktās tehniskās, sanitārās, vides aizsardzības, ugunsdrošības un citas prasības.
3.3. Līgumā pielīgtie Darbi Izpildītājam pilnībā jāpabeidz un jānodod Pasūtītājam 3 (trīs) mēnešu laikā no Līguma noslēgšanas dienas, ievērojot Līguma noteikumus un saskaņojot Darbu izpildi ar Pasūtītāju.
3.4. Līgumā noteiktie Darbi uzskatāmi par pilnībā pabeigtiem ar dienu, kad Puses ir parakstījušas Darbu nodošanas – pieņemšanas aktu. 
3.5. Izpildītājam ir tiesības saņemt Darbu izpildes pabeigšanas termiņa pagarinājumu, ja:
3.5.1. Pasūtītājs liedz Izpildītājam piekļūšanu Objektam;

3.5.2. Pasūtītājs ir kavējis vai apturējis Darbu veikšanu no Izpildītāja neatkarīgu iemeslu dēļ;

3.5.3. Darbu veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ, piemēram, iepriekš neparedzami apstākļi. 

3.6. Ja ir iestājušies Līguma 3.5.1.- 3.5.3.punktā minētie gadījumi, termiņš tiek pagarināts proporcionāli to novēršanas termiņam. 

4. DARBU NODOŠANAS UN PIEŅEMŠANAS KĀRTĪBA

4.1. Darbu nodošana notiek ar Darbu nodošanas – pieņemšanas aktu.
4.2. Pirms Darbu nodošanas – pieņemšanas akta parakstīšanas, Izpildītājs izsniedz Pasūtītājam visu uzstādīto iekārtu tehniskās pases, ekspluatācijas un lietošanas instrukcijas, atbilstības deklarācijas latviešu valodā, iekārtu pēcuzstādīšanas pārbaudes ziņojumu, ko izsniedzis  neatkarīgs pārbaudes veicējs (sertificēta institūcija), kā arī citus dokumentus, kas nepieciešami rekreācijas laukuma reģistrācijai Publisko spēļu un rekreācijas laukumu reģistrā.
4.3. Pirms Darbu nodošanas – pieņemšanas akta parakstīšanas, Izpildītājs izsniedz Pasūtītājam iekārtu ražotāja apstiprinātu informāciju (instrukciju, rekomendācijas) attiecībā uz iekārtu apstrādi (tīrīšanu un dezinfekciju) latviešu valodā.

4.4. Darbu nodošanas – pieņemšanas aktu sagatavo Izpildītājs un iesniedz Pasūtītājam. Pasūtītājs 10 (desmit) dienu laikā no akta saņemšanas brīža paraksta aktu vai arī iesniedz Izpildītājam motivētu atteikumu. 
4.5. Darbu nodošanas – pieņemšanas akts netiek parakstīts, ja tajā minētie Darbi neatbilst faktiski izpildītajam apjomam, Līguma un/vai Līguma pielikumu prasībām vai Darbi izpildīti neapmierinātā kvalitātē.
4.6. Ja Darbu pieņemšanas laikā Pasūtītāja pilnvarotais pārstāvis konstatē darbu izpildes neizpildes vai  trūkumus, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu, un pēc tam tiek veikta atkārtota Darbu pieņemšana. 

4.7. Pasūtītājs paraksta Darbu nodošanas – pieņemšanas aktu tikai pēc tam, kad ir saņēmis no sertificētas institūcijas pozitīvu uzstādīšanas pārbaudes rezultātu un ziņojumu.
4.8. Darbu nodošanas – pieņemšanas akta parakstīšana neatbrīvo Izpildītāju no atbildības par Darbu defektiem, kas atklājas pēc Darbu pieņemšanas garantijas laikā. 

5. DARBU KVALITĀTE UN GARANTIJA
5.1. Garantijas termiņš izpildītiem Darbiem un iekārtām ir 24 (divdesmit četrus) mēneši no Darbu nodošanas –  pieņemšanas akta abpusējas parakstīšanas dienas. 
5.2. Ja Darbu garantijas termiņa laikā Pasūtītājs konstatē kādam no Darbiem trūkumu, defektu vai bojājumu, kas nav radušies nepareizas ekspluatācijas rezultātā, Pasūtītājs sastādīta rakstisku pretenziju un nosūta to Izpildītājam uz e-pastu: __________. Pēc Pasūtītāja rakstiska paziņojuma nosūtīšanas 10 (desmit) dienu laikā Izpildītājs ierodas uz Objekta apsekošanu un Defektu aktā (3.pielikums) fiksē konstatēto. Ja Izpildītājs neierodas uz Objekta apsekošanu, tad Pasūtītājs vienpersoniski sagatavo un nosūta Izpildītājam Defektu aktu, un tas ir saistošs Izpildītājam. Izpildītājs 2 (divu) darbdienu laikā no pretenzijas saņemšanas dienas izvērtē pretenzijā norādītos trūkumus, un rakstiski paziņo Pasūtītājam, savu lēmumu attiecībā uz defektu novēršanu. 
5.3. Ja Izpildītājs akceptē norādītos defektus, tas rakstiski paziņo Pasūtītājam par to novēršanas termiņiem, kas nevar būt garāki par 10 (desmit) darbdienām no pretenzijas nosūtīšanas dienas uz Izpildītāja e-pastu (bez elektroniski droša paraksta un laika zīmoga). Ja defekti vai trūkumi ir radušies no Izpildītāja neatkarīgu iemeslu dēļ (piemēram, neatbilstoša Objekta ekspluatācija, tīši bojājumi u.c.), Izpildītājam nav pienākuma nodrošināt garantijas saistību izpildi un defektu novēršanu uz sava rēķina. 
5.4. Ja Puses nevar vienoties par Darbu garantijas laikā atklāto defektu novēršanu, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu defekta rašanās iemesls ir saistīts ar Darbu veikšanas vai iekārtu izgatavošanas defektiem. Ja neatkarīgais eksperts konstatē, ka Darbu vai iekārtu defekts radies nepareizas ekspluatācijas rezultātā, neatkarīgā eksperta pakalpojumu apmaksā Pasūtītājs. 
5.5. Ja garantijas laikā uzstādītā iekārta tiek defektēta vismaz 2 (divas) reizes, pie trešās reizes Pasūtītāja pilnvarotajai personai ir tiesības pieprasīt remontētās iekārtas nomaiņu pret identisku jaunu iekārtu, un šādā gadījumā iekārtai, ar kuru nomainīta divreiz remontētā iekārta, garantijas laiks tiek noteikts 24 (divdesmit četri) mēneši no jaunās iekārtas piegādes dienas. 
6. Pušu ATBILDĪBA
6.1. Puses ir savstarpēji atbildīgi par neuzmanības vai ļaunprātības rezultātā otrai Pusei nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otrai Pusei nodarītajiem zaudējumiem. Negūtā peļņa Pusēm nav jāatlīdzina.

6.2. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Izpildītājam līgumsodu 0,05% (nulle, komats, nulle pieci procenti) no savlaicīgi neapmaksātā rēķina summas par katru nokavēto dienu, bet ne vairāk kā 10% (desmit procenti) no Līguma 2.1.punktā noteiktās līgumcenas. 
6.3. Ja Izpildītājs neveic Darbu izpildi Līgumā noteiktajā termiņā, Izpildītājs maksā Pasūtītājam līgumsodu 0,05% (nulle, komats, nulle pieci procenti) no Līguma 2.1punktā noteiktās līgumcenas  par katru nokavēto dienu, bet ne vairāk kā 10% (desmit procenti) no tās. 
6.4. Ja Izpildītājs neveic Darbu garantijas laikā konstatēto defektu novēršanu Pasūtītāja noteiktajā termiņā, Izpildītājs atmaksā Pasūtītājam līgumsodu 10% (desmit procenti) no 2.1.punktā noteiktās līgumcenas par katru šādu konstatēto gadījumu. 
6.5. Līgumā noteikto līgumsodu apmaksa tiek veikta 10 (desmit) darbdienu laikā pēc attiecīgās Puses rēķina par līgumsoda samaksu saņemšanas. 
6.6. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma izpildi. 
6.7. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem. 
6.8. Izpildītājs nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

7. STRĪDU RISINĀŠANAS KĀRTĪBA

7.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā. 
7.2. No Līguma izrietošās saistības, kas nav atrunātas Līgumā, apspriežamas atbilstoši Latvijas Republikas normatīvajiem aktiem. 
7.3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikas spēkā esošajiem normatīvajiem aktiem. 
7.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem. 

8. Līguma darbības termiņš, līguma grozīšanas un pirmstermiņa izbeigšanas kārtība
8.1. Līgums stājas spēkā dienā, kad to paraksta pēdējā no Pusēm un ir spēkā līdz tajā paredzēto saistību izpildei.
8.2. Puses var izbeigt Līgumu pirms termiņa, rakstveidā par to vienojoties.
8.3. Pasūtītājs ir tiesīgs, iesniedzot Izpildītājam motivētu atteikumu, nekavējoties vienpusēji atkāpties no Līguma izpildes, ja:
8.3.1. Izpildītājs ir maldinājis Pasūtītāju par savu atbilstību Iepirkumā izvirzītajām prasībām;
8.3.2. Darbu izpilde neatbilst Līgumam, šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams Pasūtītājs;

8.3.3. Izpildītājs pārkāpj vai nepilda citu būtisku Līgumā paredzētu pienākumu;

8.3.4. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;

8.3.5. Izpildītājs kavē Darbu izpildes termiņu ilgāk par 30 (trīsdesmit) dienām; 
8.3.6. Izpildītājs Pasūtītājam nodarījis zaudējumus;

8.3.7. notikusi Izpildītāja labprātīga vai piespiedu likvidācija;

8.3.8. pret Izpildītāju uzsākta maksātnespējas procedūra;

8.3.9. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.
8.4. Līguma 8.3.punktā noteiktajos gadījumos Līgums uzskatāms par izbeigtu otrajā darba dienā pēc paziņojuma nosūtīšanas elektroniski uz Izpildītāja Līgumā norādīto elektroniskā pasta adresi (t.sk. bez droša elektroniskā paraksta) vai izmantojot oficiālo e-adresi. 
8.5. Līgumā var veikt nebūtiskus grozījumus, ievērojot Publisko iepirkumu likuma 61.panta noteikumus. 

8.6. Būtiski Līguma grozījumi ir pieļaujami, ja Izpildītājs aizvieto Iepirkuma piedāvājumā norādītās iekārtas ar tehniskajai specifikācijai atbilstošām ekvivalentām, ja to piedāvātā cena nepārsniedz sākotnējā piedāvājumā norādīto un situācija atbilst kādam no šiem gadījumiem:

8.6.1. tās vairs netiek ražotas un to tehniskie un kvalitātes rādītāji funkcionāli ir tādi paši vai labāki kā Līgumā norādītajām iekārtām, un nodrošina to pašu funkciju, un Izpildītājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu; 

8.6.2. pēc Līguma noslēgšanas ražotāji iekārtām ir raduši inovatīvus risinājumus, par kuriem kādai no Pusēm objektīvu apsvērumu dēļ nebija zināms Līguma noslēgšanas brīdī, vai arī to piedāvāšana nebija iespējama Iepirkuma norises laikā un Izpildītājs to ir gatavs piegādāt par ne lielāku cenu, kā tā piedāvājumā norādīto;

8.6.3. Izpildītājs ir beidzis sadarbību ar attiecīgās iekārtas ražotāju vai tā pārstāvi un tam vairs nav iespējams iekārtu  iegādāties, par ko Izpildītājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par sadarbības pārtraukšanu. 

8.7. Lai izmantotu Līguma 8.6.punktā noteiktās tiesības, Izpildītājs Pasūtītājam iesniedz informāciju par piedāvāto iekārtu, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī attiecīgo ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu. 

8.8. Pēc 8.7.punktā noteiktās informācijas saņemšanas Pasūtītājs izvērtē informācijas atbilstību  8.6.punkta nosacījumiem. Ja Pasūtītājs piekrīt grozījumu veikšanai, uz minēto dokumentu pamata tiek sagatavota vienošanās pie Līguma, un tā tiek pievienota Līgumam kā pielikums, kas kļūst par neatņemamu tā sastāvdaļu. Šādā gadījumā Izpildītājam Līgumā noteiktais līgumsods netiek piemērots un Puses ir tiesīgas vienoties par termiņa pagarinājumu, kas ir nepieciešams Darbu izpildei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Darbu izpildes termiņu proporcionāli laikam, kas jau pagājis kopš pasūtījuma brīža. Pasūtītājam nav jāpamato savs atteikums sniegt Izpildītājam šajā punktā minēto piekrišanu.

8.9. Līguma 8.6.punktā pielīgto tiesību Puses apņemas izmantot ar mērķi iegūt iespēju kvalitatīvākai Līguma izpildei un tā nevar tikt izmantota ar mērķi ierobežot patiesas un godīgas konkurences principus.

8.10. Ja tiek mainīta kādas Puses adrese, rekvizīti, konta numurs vai pārstāvji, attiecīgā Puse nekavējoties rakstveidā informē par to otru Pusi.

9. Nepārvaramas varas apstākļi

9.1. Puse, kas nevar pilnīgi vai daļēji izpildīt savas saistības nepārvaramas varas apstākļu dēļ, kas iestājušies pēc Līguma noslēgšanas un nebija iepriekš paredzami, nekavējoties rakstiski informē otro Pusi par šādu apstākļu iestāšanos un pievieno šo apstākļu rašanos apstiprinošu, kompetentu institūciju izziņu, kā arī veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē.
9.2. Nepārvaramas varas apstākļos, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst, Puse tiek atbrīvoti no atbildības par līgumā paredzēto saistību pilnīgu vai daļēju neizpildi.

10. Līguma izpildē iesaistītais personāls, apakšuzņēmēji un to nomaiņa

10.1. Darbu izpildes veikšanai Izpildītājs piesaista Iepirkuma piedāvājumā norādītos apakšuzņēmējus. Izpildītājs ir atbildīgs par piesaistītā personāla un apakšuzņēmēju veiktā pakalpojuma atbilstību Līguma prasībām.

10.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
10.3. Izpildītājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par apakšuzņēmēju sarakstā norādīto apakšuzņēmēju nomaiņu, prasīt nomaināmo apakšuzņēmēja viedokli par nomaiņas iemesliem.
10.4. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
10.4.2. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 euro no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem. 
10.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

10.6. Pasūtītājs pieņem lēmumu atļaut vai atteikt apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
11. Noslēguma jautājumi
11.1. Pušu pilnvarotās personas Līgumā noteikto saistību izpildes jautājumos un Darbu nodošanas – pieņemšanas akta parakstīšana: 
11.1.1. no Pasūtītāja puses – Gulbenes novada Centrālās pārvaldes Attīstības un iepirkumu nodaļas projekta vadītāja Inga Lapse, tālr.: 64474918, e-pasts: inga.lapse@gulbene.lv;

11.1.2. no Izpildītāja Puses – ________________, tālr. ___________, e-pasts: ________________.
11.2. Puses vienojas, ka visa dokumentu aprite un korespondences nosūtīšana notiek elektroniskā veidā. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas.

11.3. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
11.4. Visas Pušu sarunas, vienošanās, sarakste un citas darbības, attiecībā uz Līguma noslēgšanu un Līguma priekšmetu, kas veiktas pirms Līguma noslēgšanas, zaudē juridisko spēku pēc Līguma parakstīšanas. Šis nosacījums neattiecās uz Iepirkuma nolikumu un Pārdevēja (Pretendenta) iesniegto piedāvājumu.
11.5. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums piemērot Līgumu spēkā esošo normatīvo aktu prasībām.
11.6. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tā nekavējoties paziņo par to otrai Pusei.
11.7. Ar Līgumu uzņemtās Pušu tiesības un pienākumi ir saistoši Pušu tiesību un saistību pārņēmējiem.
11.8. Līgums stājas spēkā tā abpusējas parakstīšanas dienā.
11.9. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
11.10. Līgumam ir pievienoti pielikumi, kas ir tā neatņemamas sastāvdaļas:
11.10.1. 1.pielikums – “Tehniskā specifikācija - Tehniskais piedāvājums”;
11.10.2. 2.pielikums – “Finanšu piedāvājums”;
11.10.3. 3.pielikums – “Defektu konstatācijas akts”
12. Pušu rekvizīti un paraksti

	PASŪTĪTĀJS:

Gulbenes novada pašvaldība
Reģistrācijas Nr. 90009116327

Juridiskā adrese: Ābeļu iela 2, Gulbene, 

Gulbenes novads, LV-4401

Banka: AS SEB banka
Kods: UNLALV2X
Konta numurs: LV03UNLA0050014339919
e-pasts: dome@gulbene.lv
e-adrese:_DEFAULT@90009116327

E-RĒĶINI e-adreses apakšadrese:
EINVOICE_GNP@90009116327
<<amats>>
_____________________<<v.uzvārds>>
	IZPILDĪTĀJS:

Reģistrācijas Nr. 
Juridiskā adrese: 
Banka: 

Kods: 

Konta numurs: 

<<amats>>

_____________________<<v.uzvārds>>
           


DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
1.pielikums

iepirkuma “Atpūtas vietas labiekārtošana 
pie Ušuru ezera” līgumam 

(ID Nr. GNP 2026/67)

TEHNISKĀ SPECIFIKĀCIJA – TEHNISKAIS PIEDĀVĀJUMS
2.pielikums

iepirkuma “Atpūtas vietas labiekārtošana 
pie Ušuru ezera” līgumam 

(ID Nr. GNP 2026/67)

FINANŠU PIEDĀVĀJUMS

3.pielikums

iepirkuma “Atpūtas vietas labiekārtošana 
pie Ušuru ezera” līgumam 

(ID Nr. GNP 2026/67)

DEFEKTU KONSTATĀCIJAS AKTS (projekts)

__________________





____________________

/vieta/








/datums/

_______________________, reģistrācijas Nr._______________, juridiskā adrese: Ābeļu ______________, Gulbenes novads, LV-4401, turpmāk – Pasūtītājs, kuru saskaņā ar Līgumu pārstāv tās ___________________, no vienas puses, un

_______________________, reģistrācijas Nr. ________________, juridiskā adrese: _________________________________, turpmāk tekstā – Izpildītājs, kuru saskaņā ar Līgumu pārstāv tās ______________, no otras puses, pārbaudot 202__.gada ___.__________ Iepirkuma līgumā Nr. GNP 2026/67 (turpmāk- Līgums) Darbu izpildes kvalitāti, konstatēja:

1. _____________________________________________________________________________
_____________________________________________________________________________
_____________________________________________________________________________
_____________________________________________________________________________
2. Izpildītājs, ievērojot Līgumā noteikto, šī akta 1.punktā norādītos defektus novērsīs bez papildus samaksas šādā veidā un termiņā:

_____________________________________________________________________________

_____________________________________________________________________________
	Pasūtītājs:
	Izpildītājs:


PAGE  

